РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 24

от заседание на Комисия ”Професионална квалификация и 
информационни технологии”,
проведено на  25.09.2018 г.

Днес, 25.09.2018 г. /вторник/ от 15:00 часа се проведе заседание на Kомисия “Професионална квалификация и информационни технологии”, в състав:
ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОРЯНА ДИМИТРОВА
ГЕРГАНА МУТАФОВА
ДАНИЕЛА МАРЧЕВА-отсъства 
СВЕТЛАНА БОШНАКОВА-отсъства
СЕВДАЛИН МАВРОВ	
            
На заседанието присъстваха експертните сътрудници към комисията: инж. Валери Михайлов – директор на дирекция „ИТСС”, инж. Мирослава Чирпъкова – началник отдел „ИООСВ“ и инж. Светослав Неделчев - началник отдел „ИОВСС“.

	1.ОТНОСНО: Отговор от директора на НИП относно възможността за организиране на обучение във връзка с установяване на дисциплинарни нарушения и налагане на дисциплинарни наказания.

Комисия “Професионална квалификация и
информационни технологии”
Р Е Ш И :

	1.1. Приема за сведение oтговора от директора на НИП относно възможността за организиране на обучение във връзка с установяване на дисциплинарни нарушения и налагане на дисциплинарни наказания.

	2.ОТНОСНО: Отговор от директора на НИП относно възможността за организиране на присъствени обучения за системните администратори в съдилищата за работа с продуктите за виртуализация на VMware.

Комисия “Професионална квалификация и
информационни технологии”
Р Е Ш И :

2.1. Приема за сведение отговора от директора на НИП относно възможността за организиране на присъствени обучения за системните администратори в съдилищата за работа с продуктите за виртуализация на VMware.

3.ОТНОСНО: Писмо от директора на НИП за определяне на участник в подгрупата към Работна група 31 „Европа 2020“.

Комисия “Професионална квалификация и
информационни технологии”
Р Е Ш И :

3.1. Да се уведоми директорът на НИП, че към Работна група 31 „Европа 2020“ има определени участници от страна на Висшия съдебен съвет.

4.ОТНОСНО: Проект на решение на Министерски съвет за одобряване на Концепция за централизиран регистър на административно наказателните производства на централните и териториални държавни органи на изпълнителната власт.
				
Комисия “Професионална квалификация и
информационни технологии”
Р Е Ш И :

4.1. Подкрепя изпратената за съгласуване Концепция за централизиран регистър на административно наказателните производства на централните и териториални държавни органи на изпълнителната власт и становището по изпратения през м. юни 2018 г. проект на концепция, изготвено от Гергана Мутафова и Севдалин Мавров, членове на ВСС, изпратено до работната група.
4.2. Изпраща решението и становището на Комисия по правни и институционални въпроси към Пленума на ВСС, по компетентност.

5.ОТНОСНО: Писмо от министъра на правосъдието във връзка с предложение за изменение на Регламент (ЕО) № 1393/2007 на Европейския парламент относно връчване в държави-членки на съдебни и извънсъдебни документи по граждански или търговски дела и за изменение на Регламент (ЕО) № 1206/2001 относно сътрудничеството между съдилищата на държавите-членки при събиране на доказателства по граждански и търговски дела, както и Оценка на действието им.

Комисия “Професионална квалификация и
информационни технологии”
Р Е Ш И :

5.1. Определя Светослав Данчев, системен администратор в Апелативен съд - Велико Търново, за консултиране и при необходимост за участие в заседанията при разглеждане на досиетата като експерт по информационно обслужване.
5.2. Решението да се изпрати на Комисия по правни и институционални въпроси към Пленума на ВСС, за сведение и уведомяване на министъра на правосъдието за решенията на двете комисии.

6.ОТНОСНО: Писмо от Консорциума e-CODEX относно организация на семинар в Лисабон на 27 и 28 септември.
	
Комисия “Професионална квалификация и
информационни технологии”
Р Е Ш И :

6.1. Приема за сведение писмото от Консорциума e-CODEX относно организация на семинар в Лисабон на 27 и 28 септември.

7.ОТНОСНО: Отговор от председателя на Софийски градски съд във връзка с решение на Комисия „Професионална квалификация и информационни технологии“ към Пленума на ВСС по т. 1 от пр. №18/03.07.2018 г.

Комисия “Професионална квалификация и
информационни технологии”
Р Е Ш И :

7.1. Приема за сведение отговора от председателя на Софийски градски съд във връзка с решение на Комисия „Професионална квалификация и информационни технологии“ към Пленума на ВСС по т. 1 от пр. №18/03.07.2018 г.

8.ОТНОСНО: Отговор от председателя на Софийски градски съд във връзка с решение на Комисия „Професионална квалификация и информационни технологии“ към Пленума на ВСС по т. 2 от пр. №18/03.07.2018 г.
С цитираното решение, комисия „ПКИТ“  указва на председателя на Софийски градски съд в едномесечен срок да изпълни задълженията си по осигуряване на публичност на регистъра на политическите партии, в изпълнение на чл. 15 от Закона за политическите партии. Броят на партиите и  обемът на информацията, подлежаща на публикуване, не са големи, поради което регистърът може да бъде изготвен и публикуван в интернет сайта на съда без използване на специализиран софтуер. Видно от отговора на зам.председателя на съда до председателя на Политическо движение „Социалдемократи“, разгледан по предходната точка,  СГС поддържа хартиен регистър, а при поискване предоставя списък на регистрираните политически партии, който  съдържа преобладаващата част от информацията на регистъра по чл. 15 от ЗПП. 

Комисия “Професионална квалификация и
информационни технологии”
Р Е Ш И :

8.1. Председателят на Софийски градски съд следва в най-кратък срок да изпълни  законовите изисквания по чл. 15 и чл. 17 от ЗПП. 
8.2. Изпраща решението на комисията на председателят на Софийски градски съд, за сведение и изпълнение.

9.ОТНОСНО: Писмо от председателя на Софийски градски съд с искане за включване на шифри и групи с вх. № ВСС-9882/31.07.2018 г.

Комисия “Професионална квалификация и
информационни технологии”
Р Е Ш И :

9.1. Изпраща писмото от председателя на Софийски градски съд с искане за включване на шифри и групи с вх. № ВСС-9882/31.07.2018 г. на Комисия „Съдебна карта, натовареност и съдебна статистика“ към Съдийската колегия на ВСС, по компетентност.

10.ОТНОСНО: Писмо от председателя на Софийски градски съд с искане за включване на шифри и групи с вх. № ВСС-10830/28.08.2018 г.

Комисия “Професионална квалификация и
информационни технологии”
Р Е Ш И :

10.1. Изпраща писмото от председателя на Софийски градски съд с искане за включване на шифри и групи с вх. № ВСС-10830/28.08.2018 г. на Комисия „Съдебна карта, натовареност и съдебна статистика“ към Съдийската колегия на ВСС, по компетентност.

11.ОТНОСНО: Отговор от „Смарт системс 2010“ ЕООД относно възможността за реализация на подобрения във функционалността на Централизирана система за случайно разпределение на делата по искане на Административен съд София-град.

Комисия “Професионална квалификация и
информационни технологии”
Р Е Ш И :

11.1. Отлага разглеждането на точката за окомплектоване с допълнителни материали и определяне на дата на среща с представител на фирмата. 

12.ОТНОСНО: Отговор от „Смарт системс 2010“ ЕООД относно проблем с публикуване на съдебни актове на Окръжен съд гр. Монтана в ЦУБИПСА.
От направена справка се установи, че аналогичен проблем има и в други съдилища, използващи системата за управление на съдебните дела АСУД. 

Комисия “Професионална квалификация и
информационни технологии”
Р Е Ш И :

12.1. Да се изпрати писмо до „Смарт системс 2010"  ЕООД с искане за анализ и отстраняване на проблема с публикуването на съдебни актове в ЦУБИПСА.
12.2. Да се уведоми председателя на Окръжен съд гр. Монтана за решението на комисията.

13.ОТНОСНО: Проект на изменение на Правила относно придобиването на хардуер и софтуер /компютърна техника, принтери, скенери, озвучителни и звукозаписни системи за съдебни зали и програмни продукти/ и за необходимостта от назначаване и/или отпускане на щат за системни администратори в органите на съдебната власт, приети от Висш съдебен съвет по протокол № 23/05.06.2014г.

Комисия ”Професионална квалификация и информационни технологии” предлага на Пленума на Висшия съдебен съвет да приеме следното решение:

 ПРОЕКТ
ПЛЕНУМЪТ НА ВИСШИЯ СЪДЕБЕН СЪВЕТ 
РЕШИ:

13.1. 	Приема Правила относно придобиването на хардуер и софтуер /компютърна техника, принтери, скенери, озвучителни и звукозаписни системи за съдебни зали и програмни продукти/ и за необходимостта от назначаване и/или отпускане на щат за системни администратори в органите на съдебната власт със следните изменения:
1.	 В раздел I, т.1.3 тире трето изразът „за поетапна подмяна на техника произведена преди 2006г.“ придобива следната редакция „за поетапна подмяна на техника въведена в експлоатация преди десет и повече години.”
2. Изразът Комисия „Професионална квалификация, информационни технологии и статистика“ се заменя с Комисия „Професионална квалификация и информационни технологии“ към Пленума на ВСС.
	3. В раздел II, т.3 изразът „се изпраща на Комисия “Съдебна администрация“ за извършване на по-нататъшни действия.“ придобива следната редакция „се изпраща на Комисия “Съдебна администрация“ към съответната колегия за извършване на по-нататъшни действия.“
13.2. Да се публикуват правилата относно придобиването на хардуер и софтуер /компютърна техника, принтери, скенери, озвучителни и звукозаписни системи за съдебни зали и програмни продукти/ и за необходимостта от назначаване и/или отпускане на щат за системни администратори в органите на съдебната власт на интернет страницата на ВСС.

Предложението да се внесе за разглеждане в заседание на Пленума на ВСС.

14.ОТНОСНО: Доклад за приключването на Етап 1: „Изготвяне на анализ на нормативната уредба“ по дейност 1 на проект на Министерството на правосъдието „Реализиране на централизирана информационна система „Съдебен статус“.

Комисия “Професионална квалификация и
информационни технологии”
Р Е Ш И :

14.1. Отлага разглеждане на точката поради служебна ангажираност на г-жа Светлата Бошнакова - координатора по проекта.

15.ОТНОСНО: Писмо от председателя на Върховен касационен съд относно невъзможността за осъществяване на комуникация с вградените в деловодната система на съда услуги на ЕИСПП.
		На цитираните в писмото дати през м.юли и август са извършвани технически дейности свързани с комуникацията.

Комисия “Професионална квалификация и
информационни технологии”
Р Е Ш И :

15.1. Приема за сведение писмото от председателя на Върховен касационен съд относно невъзможността за осъществяване на комуникация с вградените в деловодната система на съда услуги на ЕИСПП.

16.ОТНОСНО: Писмо от председателя на Окръжен съд гр. Стара Загора относно обема справки, достъпни за потребители с длъжност „съдия“ в САС „Съдебно деловодство“.		

Комисия “Професионална квалификация и
информационни технологии”
Р Е Ш И :

16.1. Приема за сведение писмото от председателя на Окръжен съд гр. Стара Загора.

17.ОТНОСНО: Отговори от Главния прокурор и от председателите на Върховен административен съд и Върховен касационен съд относно приложението на разпоредбата на чл. 61, ал. 2 от Гражданско-процесуалния кодекс и във връзка с писмо от председателя на Районен съд гр. Бургас.		

Комисия “Професионална квалификация и
информационни технологии”
Р Е Ш И :

17.1. Приема за сведение отговорите от Главния прокурор и от председателите на Върховен административен съд и Върховен касационен съд относно приложението на разпоредбата на чл. 61, ал. 2 от Гражданско-процесуалния кодекс и във връзка с писмо от председателя на Районен съд гр. Бургас.

18.ОТНОСНО: Писмо от председателя на Районен съд гр. Видин относно подпомагане на изпълнителя по дейност 1 по проект на Министерство на правосъдието „Реализиране на централизирана информационна система „Съдебен статус“ и информация за датата за провеждане на среща с представители на външния изпълнител в бюро „Съдимост“.		

Комисия “Професионална квалификация и
информационни технологии”
Р Е Ш И :

18.1. Приема за сведение писмото от председателя на Районен съд гр. Видин.		

19.ОТНОСНО: Искане от председателя на Окръжен съд гр. Търговище за временно предоставяне на техника за провеждане на видеоконферентна връзка.
Искането е изпълнено, поради което

Комисия “Професионална квалификация и
информационни технологии”
Р Е Ш И :

19.1. Приема за сведение искането от председателя на Окръжен съд гр. Търговище за временно предоставяне на техника за провеждане на видеоконферентна връзка.		

20.ОТНОСНО: Писмо от председателя на Районен съд гр. Димитровград относно състояние на захранващата мрежа на компютърна техника в съда.

Комисия “Професионална квалификация и
информационни технологии”
Р Е Ш И :

20.1. Приема за сведение писмото от председателя на Районен съд гр. Димитровград относно състояние на захранващата мрежа на компютърна техника в съда.		

21.ОТНОСНО: Писмо от председателя на Окръжен съд гр. Плевен относно решение по протокол № 20/17.07.2018 г. на Комисия „ПКИТ“ към Пленума на ВСС.

Комисия “Професионална квалификация и
информационни технологии”
Р Е Ш И :

21.1. Приема за сведение писмото от председателя на Окръжен съд гр. Плевен относно решение по протокол № 20/17.07.2018 г. на Комисия „ПКИТ“ към Пленума на ВСС.

22.ОТНОСНО: Писмо от председателя на Окръжен съд гр. Враца относно решение по протокол № 20/17.07.2018 г. на Комисия „ПКИТ“ към Пленума на ВСС.

Комисия “Професионална квалификация и
информационни технологии”
Р Е Ш И :

22.1. Приема за сведение писмото от председателя на Окръжен съд гр. Враца относно решение по протокол № 20/17.07.2018 г. на Комисия „ПКИТ“ към Пленума на ВСС.

23.ОТНОСНО: Писмо от Министерство на правосъдието относно план за осигуряване на надеждност и архивиране на информацията на АИС „Бюра съдимост“.
Изготвеният план е разработен от работна група,  сформирана на среща при министъра на правосъдието с участието на членове на ВСС и представители на разработчика на системата.

Комисия “Професионална квалификация и
информационни технологии”
Р Е Ш И :

23.1. Подкрепя изработения план за осигуряване на надеждност и архивиране на информацията в АИС „Бюра съдимост“.
23.2. Изпраща плана за осигуряване на надеждност и архивиране на информацията в АИС „Бюра съдимост“ на комисията на Комисия „Бюджет и финанси“ към Пленума на ВСС за становище във връзка със спешната необходимост за осигуряване на средства за външни архивиращи устройства.

24.ОТНОСНО: Протокол от среща на ит-експерти от съдебната система за сигурността на използваните информационни системи и набелязване на превантивни мерки, проведена на 29.08.2018 г.

Комисия “Професионална квалификация и
информационни технологии”
Р Е Ш И :

24.1. Изпраща Протокола от среща на ит-експерти от съдебната система за сигурността на използваните информационни системи и набелязване на превантивни мерки на Комисия „Бюджет и финанси“ към Пленума на ВСС за  становище, във връзка с необходимостта от финансиране за външни архивиращи устройства, в т.ч и тези, съгласто решението по т.23.2. от настоящия протокол.

ПРЕДСЕДАТЕЛ НА КОМИСИЯ 
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:    /П/
 
КАЛИНА ЧАПКЪНОВА